ddrg/super_eurlex huggingface dataset:
KOMISSION ASETUS (ETY) N:o 2254/93, annettu 28 päivänä heinäkuuta 1993, tiettyjen viinituotteiden maahantuontiin sovellettavien viitehintojen vapaasti rajalla vahvistamisesta 1 päivästä syyskuuta 1988 annetun asetuksen (ETY) N:o 3418/88 muuttamisesta,



Virallinen lehti nro L 202 , 12/08/1993 s. 0005 - 0023

Suomenk. erityispainos Alue 3 Nide 51 s. 0154

Ruotsink. erityispainos Alue 3 Nide 51 s. 0154



KOMISSION ASETUS (ETY) N:o 2254/93, annettu 28 päivänä heinäkuuta 1993, tiettyjen viinituotteiden maahantuontiin sovellettavien viitehintojen vapaasti rajalla vahvistamisesta 1 päivästä syyskuuta 1988 annetun asetuksen (ETY) N:o 3418/88 muuttamisesta, EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1566/93(2), ja erityisesti sen 54 artiklan 8 kohdan, sekä katsoo, että tiettyjen viinituotteiden maahantuontiin sovellettavat viite-hinnat vapaasti rajalla vahvistetaan komission asetuksessa (ETY) N:o 3418/88(3), sellaisena kuin se on viimeksi muutet-tuna asetuksella (ETY) N:o 3696/92(4), markkinointivuoden 1993/1994 osalta viitehinnat vahvis-tetaan komission asetuksessa (ETY) N:o 2025/93(5); näiden mukaisesti on myös tarpeen mukauttaa 1 päivänä syyskuuta 1993 voimaan tulevia viitehintoja vapaasti rajalla, ja tarkastuksessa huomattiin että asetuksen (ETY) N:o 3418/88 liitteessä on virheitä; tämän vuoksi ne on korjattava, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3418/88 liite tämän asetuksen liitteellä. 2 artikla Tämä asetus tulee voimaan 1 päivänä syyskuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä heinäkuuta 1993. Komission puolesta René STEICHEN Komission jäsen (1) EYVL N:o L 84, 27.3.1987, s. 1 (2) EYVL N:o L 154, 25.6.1993, s. 39 (3) EYVL N:o L 301, 4.11.1988, s. 10 (4) EYVL N:o L 374, 22.12.1992, s. 42 (5) EYVL N:o L 184, 27.7.1993, s. 17 LIITE TAULUKKO 20-09 Viinirypälemehujen viitehinnat (rypälemehut mukaan lukien) 1 päivästä syyskuuta 1993 >TAULUKON PAIKKA> TAULUKKO 22-02 Viinin viitehinnat 1 päivästä syyskuuta 1993 >TAULUKON PAIKKA>
Neuvoston asetus (ETY) N:o 2554/93, annettu 13 päivänä syyskuuta 1993, Japanista peräisin olevien kuulalaakerien, joiden suurin ulkohalkaisija on yli 30 millimetriä, tuonnissa asetuksella (ETY) N:o 1739/85 käyttöön otetun lopullisen polkumyyntitullin muuttamisesta annetun asetuksen (ETY) N:o 2849/92 1 artiklan 4 kohdan kumoamisesta



Virallinen lehti nro L 235 , 18/09/1993 s. 0007 - 0007

Suomenk. erityispainos Alue 11 Nide 23 s. 0042

Ruotsink. erityispainos Alue 11 Nide 23 s. 0042



NEUVOSTON ASETUS (ETY) N:o 2554/93, annettu 13 päivänä syyskuuta 1993, Japanista peräisin olevien kuulalaakerien, joiden suurin ulkohalkaisija on yli 30 millimetriä, tuonnissa asetuksella (ETY) N:o 1739/85 käyttöön otetun lopullisen polkumyyntitullin muuttamisesta annetun asetuksen (ETY) N:o 2849/92 1 artiklan 4 kohdan kumoamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annetun neuvoston asetuksen (ETY) N:o 2423/88 (), ottaa huomioon komission ehdotuksen, jonka se on tehnyt kuultuaan kyseisessä asetuksessa säädettyä neuvoa-antavaa komiteaa, sekä katsoo seuraavaa (1) asetuksella (ETY) N:o 2849/92 () on muutettu polkumyyntitulleja, joita sovelletaan sellaisten Japanista peräisin olevien kuulalaakerien tuontiin, joiden suurin ulkohalkaisija on yli 30 millimetriä, (2) asetuksen (ETY) N:o 2849/92 1 artiklan 4 kohdassa annetaan erityinen määritelmä kyseisten tuotteiden tullausarvolle ja sanotun artiklan 5 kohdassa säädetään, että tulleja koskevia voimassa olevia säännöksiä sovelletaan, (3) sanotun 1 artiklan 4 ja 5 kohdat koskevat samaa tullausarvoa, mutta niiden soveltaminen voi johtaa eri tuloksiin, ja (4) tämän vuoksi olisi vältettävä ristiriitaisia tilanteita näihin kahteen eri säännökseen perustuvien tullausarvojen osalta, ja koska tulleja koskevissa voimassaolevissa perussäännöksissä vahvistetaan yleiset säännöt, nämä säännökset ovat ensisijaisia; on siis tarpeen kumota asetuksen (ETY) N:o 2849/92 1 artiklan 4 kohta, ON ANTANUT TÄMÄN ASETUKSEN: 1 artikla Kumotaan asetuksen (ETY) N:o 2849/92 1 artiklan 4 kohta. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä syyskuuta 1993. Neuvoston puolesta Puheenjohtaja Ph. MAYSTADT () EYVL N:o L 209, 2.8.1988, s. 1 () EYVL N:o L 286, 1.10.1992, s. 2
Komission asetus (ETY) N:o 2611/93, annettu 23 päivänä syyskuuta 1993, porkkanoiden, sitrushedelmien ja syötäviksi tarkoitettujen omenoiden ja päärynöiden laatuvaatimuksista annetun asetuksen (ETY) N:o 920/89 muuttamisesta "suurihedelmäisten¨ lajikkeiden luettelon osalta



Virallinen lehti nro L 239 , 24/09/1993 s. 0017 - 0017

Suomenk. erityispainos Alue 3 Nide 52 s. 0161

Ruotsink. erityispainos Alue 3 Nide 52 s. 0161



KOMISSION ASETUS (ETY) N:o 2611/93, annettu 23 päivänä syyskuuta 1993, porkkanoiden, sitrushedelmien ja syötäviksi tarkoitettujen omenoiden ja päärynöiden laatuvaatimuksista annetun asetuksen (ETY) N:o 920/89 muuttamisesta "suurihedelmäisten" lajikkeiden luettelon osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 638/93(2), ja erityisesti sen 2 artiklan 2 kohdan, sekä katsoo, että komission asetuksen (ETY) N:o 920/89(3), sellaisena kuin se on viimeksi muutettuna asetuksella (ETY) N:o 3185/92(4), liitteessä III vahvistetaan syötäviksi tarkoitettujen omenoiden ja päärynöiden laatuvaatimukset, "Jonagold" -lajikkeen eri muunnosten viljelyominaisuuksista kerätyistä tiedoista ilmenee, että kyseiset muunnokset, joihin "Jonagored" kuuluu, ovat kaikki suurihedelmäisiä; asetuksen (ETY) N:o 920/89 liitteen III taulukossa 3 esitetyssä suurihedelmäisten omenalajikkeiden luettelossa oleva ilmaisu "Jonagold" on näin ollen korvattava ilmaisulla "Jonagold, Jonagored ja muut muunnokset", ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 920/89 liitteen III taulukossa 3 "Suurihedelmäisten omena- ja päärynälajikkeiden luettelo" oleva 1 kohta "Omenat" seuraavasti: - korvataan luetelmakohta - "Jonagold" luetelmakohdalla "- Jonagold, Jonagored ja muut muunnokset", - poistetaan luetelmakohta "- Jonagored". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä syyskuuta 1993. Komission puolesta René STEICHEN Komission jäsen (1) EYVL N:o L 118, 20.5.1972, s. 1 (2) EYVL N:o L 69, 20.3.1993, s. 7 (3) EYVL N:o L 97, 11.4.1989, s. 19 (4) EYVL N:o L 317, 31.10.1992, s. 72
Komission asetus (ETY) N:o 2610/93, annettu 23 päivänä syyskuuta 1993, hedelmä-ja vihannesalalla ostohintoihin sovellettavien muuntokertoimien vahvistamisesta annetun asetuksen (ETY) N:o 3587/86 liitteen X muuttamisesta omenien osalta



Virallinen lehti nro L 239 , 24/09/1993 s. 0016 - 0016

Suomenk. erityispainos Alue 3 Nide 52 s. 0159

Ruotsink. erityispainos Alue 3 Nide 52 s. 0159



KOMISSION ASETUS (ETY) N:o 2610/93, annettu 23 päivänä syyskuuta 1993, hedelmä-ja vihannesalalla ostohintoihin sovellettavien muuntokertoimien vahvistamisesta annetun asetuksen (ETY) N:o 3587/86 liitteen X muuttamisesta omenien osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestyksestä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 638/93(2), ja erityisesti sen 16 artiklan 4 kohdan, sekä katsoo, että komission asetuksen (ETY) N:o 3587/86(3), sellaisena kuin se on viimeksi muutettuna asetuksella (ETY) N:o 1787/93(4), liitteessä X vahvistetaan ostohintojen mukautuskertoimet omenoille, jotka ovat erilaisia kuin perushinnan vahvistamisessa käytetyt, lajikkeet "Jonagold" ja "Jonagored" mainitaan sekä näihin lajikkeisiin sovellettavien kertoimien luettelossa että suurihedelmäisten omenalajikkeiden luettelossa; komission keräämät tiedot osoittavat, että kaikilla lajikkeen Jonagold-muunnoksilla on käytännössä samat ominaisuudet, ja ne on siis käsiteltävä yhtenä ryhmänä, sana "Jonagold" on korvattava sanoilla "Jonagold, mukaan luettuna Jonagored ja muut muunnokset" ja sana "Jonagored" on poistettava, koska Jonagored-lajike on yksi Jonagold-lajikkeen muunnoksista; samoista syistä samaa ryhmitystä on käytettävä Golden Delicious ja Red Delicious -lajikkeiden muunnosten kertoimien luettelossa, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 3587/86 liitettä X "Omenat" seuraavasti: 1) a kohdan "lajike" ensimmäisessä luetelmakohdassa: - korvataan sanat "Golden Delicious" sanoilla "Golden Delicious ja sen muunnokset", - korvataan sana "Jonagold" sanoilla "Jonagold, mukaan luettuna Jonagored ja muut muutokset", - poistetaan sana "Jonagored", - korvataan sanat "Red Delicious" sanoilla "Red Delicious ja muunnokset". 2) Suurihedelmäisten syötäväksi tarkoitettujen omenien luettelossa: - korvataan sana "Jonagold" sanoilla "Jonagold, Jonagored ja muut muunnokset", - poistetaan sana "Jonagored". 2 artikla Tämä asetus tulee voimaan seitsemäntenä päivänä sen jälkeen. kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä syyskuuta 1993. Komission puolesta René STEICHEN Komission jäsen (1) EYVL N:o L 118, 20.5.1972, s. 1 (2) EYVL N:o L 69, 20.3.1993, s. 7 (3) EYVL N:o L 334, 27.11.1986, s. 1 (4) EYVL N:o L 163, 6.7.1993, s. 13
Neuvoston asetus (ETY) N:o 2748/93, annettu 4 päivänä lokakuuta 1993, maidon ja tiettyjen maitotuotteiden toimittamista koulujen oppilaille koskevista yleisistä säännöistä annetun asetuksen (ETY) N:o 1842/83 muuttamisesta



Virallinen lehti nro L 249 , 07/10/1993 s. 0001 - 0001

Suomenk. erityispainos Alue 3 Nide 52 s. 0229

Ruotsink. erityispainos Alue 3 Nide 52 s. 0229



NEUVOSTON ASETUS (ETY) N:o 2748/93, annettu 4 päivänä lokakuuta 1993, maidon ja tiettyjen maitotuotteiden toimittamista koulujen oppilaille koskevista yleisistä säännöistä annetun asetuksen (ETY) N:o 1842/83 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), ja erityisesti sen 26 artiklan 3 kohdan, ottaa huomioon komission ehdotuksen, sekä katsoo, että asetuksen (ETY) N:o 1842/83(2) 1 artiklan 3 kohdassa vahvistetaan, että täysmaidolle annettava yhteisön tuki on 125 prosenttia kyseisenä maidon markkinointivuonna voimassa olevasta maidon tavoitehinnasta; mainitun asetuksen 3 artiklassa säädetään, että kyseinen tukitoimenpide rahoitetaan osaksi asetuksessa (ETY) N:o 1079/77(3) säädetystä yhteisvastuumaksusta saatavilla tuloilla; viimeksi mainittu asetus on kumottu asetuksella (ETY) N:o 1029/93(4) 1 päivästä huhtikuuta 1993; budjettiongelmat huomioon ottaen sekä toisaalta "koulumaito" ohjelman ylläpitämisen mahdollisuudet huomioon ottaen on syytä pienentää yhteisön tuen määrää ja poistaa edellä mainittu 3 artikla, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1842/83 seuraavasti: 1) korvataan 1 artiklan 3 kohdassa luku "125" luvulla "95"; 2) poistetaan 3 artikla. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 4 päivänä lokakuuta 1993. Neuvoston puolesta Puheenjohtaja W. CLAES (1) EYVL N:o L 148, 28.6.1968, s. 13. Asetus sellaisena kuin se on viimeksi muutettuna asetuksella (ETY) N:o 2071/92 (EYVL N:o L 215, 30.7.1992, s. 64) (2) EYVL N:o L 183, 7.7.1983, s. 1. Asetus sellaisena kuin se on viimeksi muutettuna asetuksella (ETY) N:o 222/88 (EYVL N:o L 28, 1.2.1988, s. 1) (3) EYVL N:o L 131, 26.5.1977, s. 6 (4) EYVL N:o L 108, 1.5.1993, s. 4
Komission asetus (ETY) N:o 2838/93, annettu 18 päivänä lokakuuta 1993, portugalilaisille maidontuottajille annettavasta tuesta annetun asetuksen (ETY) N:o 1579/93 muuttamisesta



Virallinen lehti nro L 260 , 19/10/1993 s. 0007 - 0007

Suomenk. erityispainos Alue 3 Nide 53 s. 0064

Ruotsink. erityispainos Alue 3 Nide 53 s. 0064



KOMISSION ASETUS (ETY) N:o 2838/93, annettu 18 päivänä lokakuuta 1993, portugalilaisille maidontuottajille annettavasta tuesta annetun asetuksen (ETY) N:o 1579/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maitojauheen yhteisen hinnan soveltamisesta Portugalissa 17 päivänä maaliskuuta 1993 annetun neuvoston asetuksen (ETY) N:o 739/93(1), ja erityisesti sen 3 artiklan, sekä katsoo, että komission asetuksessa (ETY) N:o 1579/93(2) säädetään portugalilaisille maidontuottajille annettavan tuen soveltamista koskevista yksityiskohtaisista säännöistä; portugalilaisilla viranomaisilla on ollut suuria vaikeuksia soveltaa järjestelmää sen tultua voimaan 1 päivänä huhtikuuta 1993; on osoittautunut tarpeelliseksi muuttaa tämän järjestelmän tiettyjä sääntöjä, jottei lannistettaisi niitä tuottajia, jotka haluavat lopettaa maidontuotannon ja jotta voitaisiin keventää hallinnollisia kuluja, tämä järjestelmä on tullut voimaan 1 päivänä huhtikuuta 1993; sen soveltamista koskevien yksityiskohtaisten sääntöjen on tultava voimaan samana päivänä, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1579/93 seuraavasti: 1) Poistetaan 2 artiklan toinen alakohta. 2) Lisätään 3 artiklan 4 kohtaan alakohta seuraavasti: "4 Tukea maksetaan seuraavien säännösten mukaisesti: a) tuottajille, jotka ovat esittäneet toimitusten kiintiötä vastaavan tukihakemuksen, toimivaltainen viranomainen maksaa kuukausittain tuen määrän tuottajille suoraan tai ostajan välityksellä ostajan antamaa todistusta vastaan, josta ilmenee edellisen kuukauden aikana toimitettu määrä, kun tukeen oikeutettu määrä on tarkastettu ja toimitusten tuettua kokonaismäärää on noudatettu; b) tuottajille, jotka ovat esittäneet suoramyynnin kiintiötä vastaavan tukihakemuksen, tuki maksetaan markkinointivuoden lopussa, kun tukeen oikeutettu määrä on tarkastettu ja suoramyynnin tuettua kokonaismäärää on noudatettu; 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä huhtikuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä lokakuuta 1993. Komission puolesta René STEICHEN Komission jäsen (1) EYVL N:o L 77, 31.3.1993, s. 4 (2) EYVL N:o L 152, 24.6.1993, s. 12
KOMISSION ASETUS (ETY) N:o 2867/93, annettu 20 päivänä lokakuuta 1993, naudanliha-alan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 2377/80 muuttamisesta



Virallinen lehti nro L 262 , 21/10/1993 s. 0026 - 0026

Suomenk. erityispainos Alue 3 Nide 53 s. 0066

Ruotsink. erityispainos Alue 3 Nide 53 s. 0066



KOMISSION ASETUS (ETY) N:o 2867/93, annettu 20 päivänä lokakuuta 1993, naudanliha-alan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 2377/80 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Afrikan, Karibian ja Tyynenmeren valtioista (AKT) tai merentakaisista maista ja alueista (MMA) peräisin olevien maataloustuotteiden jalostuksesta saatuihin tiettyihin tavaroihin ja maataloustuotteisiin sovellettavasta järjestelmästä 5 päivänä maaliskuuta 1990 annetun neuvoston asetuksen (ETY) N:o 715/90(1), sellaisena kuin se on viimeksi muutettuna asetuksella (ETY) N:o 523/91(2), ja erityisesti sen 27 artiklan, sekä katsoo, että neuvoston päätöksen 91/482/ETY(3) 101 artikla 1 kohdassa määrätään, että MMA-maista peräisin olevat tuotteet hyväksytään tuotavaksi yhteisöön ilman tulleja ja vastaavia maksuja; neuvoston asetuksella (ETY) N:o 444/92(4) pidennetään asetuksen (ETY) N:o 715/90 voimassaoloaikaa ainoastaan AKT-maista peräisin olevien tuotteiden osalta; tämän vuoksi olisi mukautettava komission asetusta (ETY) N:o 2377/80(5), sellaisena kuin se on viimeksi muutettuna asetuksella (ETY) N:o 2292/93(6), ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2377/80 seuraavasti. 1) Korvataan 13 artiklan 1 kohdan a ja b alakohta seuraavasti: "a) "Huomautuksia" kohtaan ja 24 kohtaan yksi merkintä seuraavasti: - Producto ACP - Reglamento (CEE) nº 715/90, - AVS-varer - forordning (EØF) nr. 715/90, - AKP-Erzeugnis - Verordnung (EWG) Nr. 715/90, - Ðñïúóí ÁÊÅ - Êáíïíéóìóò (ÅOÊ) áñéè. 715/90, - ACP-product - Regulation (EEC) No 715/90, - Produit ACP - règlement (CEE) nº 715/90, - Prodotto ACP - regolamento (CEE) n. 715/90, - ACS-produkt - Verordening (EEG) nr. 715/90, - Produto ACP - Regulamento (CEE) n° 715/90. b) 8 kohtaan maininta tuotteen alkuperävaltiosta." 2) Poistetaan liitteen I 1 jakson 1 kohdasta ilmaisu "MMA". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä lokakuuta 1993. Komission puolesta René STEICHEN Komission jäsen (1) EYVL N:o L 84, 30.3.1990, s. 85 (2) EYVL N:o L 58, 5.3.1991, s. 1 (3) EYVL N:o L 263, 19.9.1991, s. 27 (4) EYVL N:o L 52, 27.2.1992, s. 7 (5) EYVL N:o L 241, 4.9.1980, s. 5 (6) EYVL N:o L 206, 18.8.1993, s. 3
Neuvoston asetus (EY) N:o 3179/93, annettu 16 päivänä marraskuuta 1993, rasva-alan yhteisestä markkinajärjestelystä annetun asetuksen N:o 136/66/ETY muuttamisesta



Virallinen lehti nro L 285 , 20/11/1993 s. 0009 - 0009

Suomenk. erityispainos Alue 3 Nide 53 s. 0180

Ruotsink. erityispainos Alue 3 Nide 53 s. 0180



NEUVOSTON ASETUS (EY) N:o 3179/93, annettu 16 päivänä marraskuuta 1993, rasva-alan yhteisestä markkinajärjestelystä annetun asetuksen N:o 136/66/ETY muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että asetuksen N:o 136/66/ETY(3) 12 artiklan mukaan oliiviöljyn interventio-ostot rajoitetaan markkinointivuoden neljään viimeiseen kuukauteen; kokemus on osoittanut, että tietyillä yhteisön markkinoilla saattaa tulla vaikea kriisi ennen intervention alkamista; tällaisten vaikeuksien poistamiseksi olisi säädettävä mahdollisuudesta päättää yhteisön tasolla kyseisiin olosuhteisiin mukautetuista interventiotoimenpiteistä, ON ANTANUT TÄMÄN ASETUKSEN: 1 artikla Lisätään asetukseen N:o 136/66/ETY artikla seuraavasti: "12 a artikla 1 Vaikeiden markkinahäiriöiden tapauksessa yhteisön tietyillä alueilla ennen 12 artiklassa tarkoitetun interventiokauden alkua, voidaan päättää erityisistä interventiotoimenpiteistä. 2 Edellä 1 kohdassa tarkoitettujen erityistoimenpiteiden luonteesta ja toteuttamisesta sekä myyntiin saattamisen tai kyseisten toimenpiteiden kohteena olleen tuotteen muun käytön edellytyksistä ja menettelytavoista päätetään 38 artiklassa säädettyä menettelyä noudattaen." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä marraskuuta 1993. Neuvoston puolesta Puheenjohtaja A. BOURGEOIS (1) EYVL N:o C 259, 23.9.1993, s. 1 (2) Lausunto on annettu 29 päivänä lokakuuta 1993. (3) EYVL N:o 172, 30.9.1966, s. 3025/66. Asetusta on viimeksi muutettu asetuksella (ETY) N:o 2046/92 (EYVL N:o L 215, 30.7.1992, s. 1).
KOMISSION ASETUS (ETY) N:o 3184/93, annettu 19 päivänä marraskuuta 1993, tiettyjen palkoviljojen tuen myöntämisen soveltamista koskevista yksityiskohtaisista säännöistä annetun asetuksen (ETY) N:o 2353/89 muuttamisesta



Virallinen lehti nro L 285 , 20/11/1993 s. 0017 - 0017

Suomenk. erityispainos Alue 3 Nide 53 s. 0182

Ruotsink. erityispainos Alue 3 Nide 53 s. 0182



KOMISSION ASETUS (ETY) N:o 3184/93, annettu 19 päivänä marraskuuta 1993, tiettyjen palkoviljojen tuen myöntämisen soveltamista koskevista yksityiskohtaisista säännöistä annetun asetuksen (ETY) N:o 2353/89 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä palkoviljoja koskevasta erityistoimenpiteestä 20 päivänä maaliskuuta 1989 annetun neuvoston asetuksen (ETY) N:o 762/89(1), sellaisena kuin se on viimeksi muutettuna asetuksella (ETY) N:o 2064/92(2), ja erityisesti sen 4 artiklan, sekä katsoo, että komission asetuksen (ETY) N:o 2353/89(3), sellaisena kuin se on viimeksi muutettuna asetuksella (ETY) N:o 1898/93(4), 3 artiklan säännösten mukaisesti palkoviljan tuottajien on jätettävä tukihakemuksensa yhteisön vahvistamassa määräajassa, jotta jäsenvaltioiden olisi mahdollista toteuttaa tarvittavat tarkastukset ennen kyseisten palkoviljojen sadon korjuuta; tukioikeuden peruuttaminen tuottajilta, joiden hakemukset myöhästyvät lyhyen aikaa tästä määräajasta, on seuraamuksena kohtuuton, ja tässä asetuksessa säädetyt toimenpiteet ovat kuivarehujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 2353/89 7 artiklaan 4 kohta seuraavasti: "4 Muuten kuin ylivoimaisen esteen sattuessa jokaisessa tapauksessa, jossa hakemus jätetään myöhästyneenä, vähennetään niiden tukien määrästä, joita hakemus koskee ja joihin maataloudenharjoittajalla olisi oikeus jättäessään hakemuksensa ajoissa, yksi prosentti kutakin työpäivää kohti. Hakemusta, joka on enemmän kuin 20 päivää myöhässä, ei hyväksytä eikä sen perusteella saa enää myöntää tukea." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä marraskuuta 1993. Komission puolesta René STEICHEN Komission jäsen (1) EYVL N:o L 80, 23.3.1989, s. 76 (2) EYVL N:o L 215, 30.7.1992, s. 47 (3) EYVL N:o L 222, 1.8.1989, s. 56 (4) EYVL N:o L 172, 15.7.1993, s. 16